Na osnovu člana 37 Zakona o državnoj upravi („Službeni list CG“, broj 78/18), Vlada Crne Gore je 27 novembra 2020. godine, bez održavanja sjednice, na osnovu pribavljenih saglasnosti većine članova Vlade, donijela

UREDBA
O POVJERAVANJU DIJELA POSLOVA MINISTARSTVA ODRŽIVOG RAZVOJA I TURIZMA JEDINICAMA LOKALNE SAMOUPRAVE
("Službeni list Crne Gore", br. 087/18 od 31.12.2018, 028/19 od 23.05.2019, 075/19 od 30.12.2019, 116/20 od 04.12.2020)
Član 1
Poslovi državne uprave iz nadležnosti Ministarstva održivog razvoja i turizma iz člana 74 st. 1, 4, 5, 6, 7, 9 i 10 Zakona o planiranju prostora i izgradnji objekata ("Službeni list CG", br. 64/17, 44/18 i 63/18) (u daljem tekstu: Zakon), osim za složene inženjerske objekte, povjeravaju se Glavnom gradu Podgorica, Prijestonici Cetinje i opštinama: Andrijevica, Bar, Berane, Bijelo Polje, Budva, Gusinje, Danilovgrad, Kolašin, Kotor, Mojkovac, Nikšić, Petnjica, Plav, Plužine, Pljevlja, Rožaje, Tivat, Tuzi, Ulcinj, Herceg Novi, Šavnik i Žabljak (u daljem tekstu: Glavni grad, Prijestonica i opština).
Član 2
Finansijska sredstva za vršenje poslova iz člana 1 ove uredbe, obezbjeđuju se od naknada za izdavanje urbanističko-tehničkih i tehničkih uslova utvrđenih propisom kojim se uređuje visina naknada za izdavanje urbanističko-tehničkih i tehničkih uslova.
Član 3
Organizaciju vršenja povjerenih poslova, broj i strukturu izvršilaca, utvrđuje nadležni organ Glavnog grada, Prijestonice i opštine.
Član 4
Poslovi iz člana 1 ove uredbe, povjeravaju se do 31. decembra 2021. godine.
Član 5
Danom stupanja na snagu ove uredbe, prestaje da važi Uredba o povjeravanju dijela poslova Ministarstva održivog razvoja i turizma jedinicama lokalne samouprave ("Službeni list CG", broj 68/17).
Član 6
Ova uredba stupa na snagu danom objavljivanja u "Službenom listu Crne Gore".